Správa zo zahraničnej pracovnej cesty

1.	Účastník ZPC:

Titul, meno a priezvisko:	PhDr. Eva Tomková	
Pracovisko:	Ministerstvo školstva, vedy, výskumu a športu SR, 
Stromová 1, 813 30 Bratislava	
Pracovné zaradenie:	štátny radca	
Znalosť jazykov:	AJ-B.2, FJ-B.1	
2.	Zahraničná pracovná cesta:
Štát:	Belgicko	
Mesto:	Brusel	
Vykonaná v doch:	23. – 25. 5. 2012 	
Prijímajúca organizácia:	Európska komisia	
Účel cesty:	3.zasadnutie tematickej pracovnej skupiny (TWG)  Early School Leaving (ESL)	
Spôsob financovania:	letenka – refundácia  EK, ostatné náklady hradí MŠVVaŠ SR.

3.	Rámcový program pobytu:
23.5. 2012	Prílet do Bruselu z Viedne,  24. a 25.5.  účasť na 3. zasadnutí TWG ESL, 25.5.2012 -  odlet z Bruselu do Viedne, príchod do Bratislavy o 20.00hod.

	

4.	Stručný priebeh: 
V dňoch 24. 5. – 25. 5. 2012 sa konalo  3. zasadnutie tematickej pracovnej skupiny ESL Predčasné ukončenie školskej dochádzky. Prítomných uvítal  pán Antonio Silva Mendes, nový riaditeľ  direktoriátu E (Resources at Directorate-General Education and Culture) a p. Adam Pokorny, riaditeľ odboru pre školské vzdelávanie a program Comenius. 
Následne boli členom TWG ESL poskytnuté nové informácie o on-line platforme na komunikáciu, výmenu informácií, prezentáciu výskumných štúdií, príkladov dobrej praxe  a diskusné fórum pre TWG ESL -  SINAPSE.
3. zasadnutie TWG ESL  sa venovalo prioritne národným prezentáciám a ich komparácii v rámci politík predčasného ukončenia školskej dochádzky. Porovnávali a hodnotili sa najmä údaje za 15 krajín (vrátane Slovenska), ktoré zaslali vyplnené tri dotazníky - pre oblasť monitoringu, pre oblasť systému včasného varovania a pre oblasť financovania ESL. Nasledovala práca v menších skupinách. Poobede sa čas venoval vyžiadaným národným prezentáciám – Francúzsko, Portugalsko, Estónsko a Slovinsko.
Nasledovala prezentácia  z dielne OECD – Equity and Quality in Education.

Dňa 25.5.2012  sa TWG ESL venovala otázkam monitoringu, vzdelávania učiteľov, zaangažovania sociálnych partnerov a rodičov na úrovni miestnej, regionálnej, národnej a medzinárodnej do riešenia problematiky,  príkladom dobrej praxe  a porovnávaniu politík v jednotlivých členských štátoch EÚ, najmä v rámci menších pracovných skupín s obsahovým zameraním na -  Monitoring, koordinácia a komplexnosť politík, Odborné vzdelávanie, Vzdelávanie učiteľov, Poradenstvo a pomoc,  Rodičia,  miestne komunity a motivácia žiakov.
Následne bol zástupkyňou holandského ministerstva školstva prezentovaný návrh v súlade s plánom práce TWG – študijná cesta v rámci peer learning activity. Členom TWG boli poskytnuté podrobné  informácie o plánovanej študijnej návšteve, ktorá sa uskutoční  v septembri 2012.  

Resumé:
V rámci ČŠ EÚ je oblasť ESL veľmi rôznorodá. V rámci jednotlivých krajín sú aj veľké regionálne rozdiely. V nadväznosti na stratégiu EURÓPA 2020 je indikátor  - zníženie prípadov predčasného ukončenia školskej dochádzky stanovený v rámci členských štátov EU stanovený  na menej ako 10 %. Vo viacerých členských štátoch EU je tento indikátor prekročený.    
Slovenská republika sa zaviazala neprekročiť  6 %-ný  podiel počtu obyvateľov vo veku 18 – 24 rokov, ktorý sa plní. Slovensko patrí dlhodobo ku krajinám s najnižším počtom žiakov, ktorí predčasne opúšťajú školu a vzdelávací systém. Za významný faktor, ktorý znižuje mieru predčasného ukončenia školskej dochádzky na Slovensku, považujeme flexibilný a otvorený systém pre žiakov, ktorí neukončili vzdelávací program základnej školy, čo umožňuje platná školská legislatíva.
V rámci oficiálnych údajov publikovaných EK vo februári 2012 „Education Benchmarks for Europe“,  je Slovensko v rámci benchmarku 3.  - Early School Leavers jednou z troch krajín s najlepšími výsledkami. SR v roku 2000 - 6,7%, 2009- 4,9% a rok 2010 – 4,7%. 
Úroveň ukazovateľa o predčasnom ukončení školskej dochádzky sa v súčasnosti sleduje na základe štatistík Eurostatu. Z údajov, ktoré sú k dispozícii v rámci štatistických zisťovaní v SR je možné stanoviť len približnú hodnotu tohto ukazovateľa, nakoľko nie sú známe presné jednotkové údaje. 
V súčasnosti sa v súlade s  § 157 zákona č.  245/2008 Z. z. o výchove  a vzdelávaní (školský zákon) a o zmene a doplnení niektorých zákonov v znení neskorších predpisov pripravuje spustenie centrálneho registra detí, žiakov a poslucháčov, ktorý bude určený aj na účel takých štatistických zisťovaní, podľa ktorých bude možné presné zistenie počtu žiakov, ktorí predčasne ukončili školskú dochádzku.
5.	Odporúčané závery:

1.	Zvážiť možnosť účasti na aktivite organizovanej holandským ministerstvom školstva - Pokračovať v spolupráci pri príprave podkladov pre prácu TWG ESL a pri príprave 4. zasadnutia TWG ESL.
T: september 2012 
Z: SRS  
6.  Prehľad prinesenej dokumentácie
Dokumentácia zo zasadnutia pracovnej skupiny. 

7.   Prínos ZPC
 
Účasť na 3. zasadnutí TWG ESL umožnila získať prehľad o situácii vo viacerých členských štátoch EU v oblasti ESL.  

8.  Spôsob zverejnenia výsledkov

Správa zo ZPC bude zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach MŠVVaŠ SR. 

Dátum: 6. 6. 2012 

Správu vypracovala:	
PhDr. E. Tomková

Správu schválili:        
Mgr. Ján Jaraba

Mgr. Z. Krajčír

Rozdeľovník :		  
Sekcia medzinárodnej spolupráce MŠVVaŠ SR